Μονή Αγίου Γεωργίου Αιδηψού

Η Μονή Αγίου Γεωργίου ή Μονή Αγίου Γεωργίου Ηλίων ή Μονή Αγίου Γεωργίου Αιδηψού  βρίσκεται στη βόρεια Εύβοια, βορειοδυτικά και κοντά στο χωριό Ήλια, σε πλαγιά του Βαλάντιου όρους με υψόμετρο 386 μέτρα. Απέχει 13 χλμ. Α.-ΝΑ. από την Αιδηψό και 25 χλμ. Ν.-ΝΔ. από την Ιστιαία (έδρα δήμου). Πρόκειται για γυναικεία μονή η οποία ιδρύθηκε το 1670, αλλά σύμφωνα με την παράδοση είναι παλαιότερη, του 13ου αιώνα. Το καθολικό της μονής είναι σταυροειδούς ρυθμού και το τέμπλο του κατασκευάστηκε τον 17ο αιώνα. Στη διάρκεια της Τουρκοκρατίας η μονή καταστράφηκε τρεις φορές. Στη μονή υπάρχουν λείψανα των Αγίων Γεωργίου, Μαρίνης, Μάμαντος και Κυριακής.https://www.monastiria.gr/iera-moni-agios-gewrgios-ilia-euvoia/ Ως ξεχωριστός οικισμός απογράφεται από το 1835 αναφερόμενη με την ονομασία Μονή Ηλία ή Αγίου Γεωργίου η οποία από το 1912 με το ΦΕΚ 245Α - 16/08/1912 διορθώθηκε σε Μονή Αγίου Γεωργίου. Σύμφωνα με το σχέδιο Καλλικράτης υπάγεται στη δημοτική κοινότητα Λουτρών Αιδηψού της δημοτικής ενότητας Αιδηψού, του Δήμου Ιστιαίας-Αιδηψού και σύμφωνα με την απογραφή 2011 απογράφησαν 7 μοναχές.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10650 (σελ. 176 του pdf) 

Εξωτερικοί σύνδεσμοι

 Μονή Αγίου Γεωργίου από τον ιστότοπο https://www.voriaevia.gr/ 
 Ιερά Μονή Αγίου Γεωργίου Ηλίων στο https://www.youtube.com/ 

 Παραπομπές 

Κατηγορία:Μονές της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού